Swart ekonomiese bemagtiging 'werk nie' | Nuus24
Johannesburg – Die tesourier-generaal van die ANC, Matthews Phosa, het Donderdag gesê die Marikana-tragedie het die wanfunksionering van die huidige model van swart ekonomiese bemagtiging (SEB) blootgelê. Phosa het by die eerste Max Maisela-gedenklesing by die Monash-universiteit in Johannesburg 'n toespraak gelewer."Marikana het ons geleer... ons model vir SEB is disfunksioneel, en dat ons kreatief moet wees wanneer ouer modelle van onderhandeling deur minderbevoorregte mense agtergelaat word," het Phosa gesê.Hy het ook gesê SEB-beleid het nie daarin geslaag om entrepreneurskap en welvaartskepping onder swart Suid-Afrikaners te bevorder nie. Al wat gebeur het is dat 'n klas swart beleggers geskep is wat in bestaande maatskappye belê, het Phosa benadruk. "Die eenvoudige feit is, of jy nou wit of swart is, daar is 'n groot behoefte vir wyer deelname aan die rykdom van hierdie land op 'n manier wat verskil van die huidige model," het hy gesê.– Volg Nuus24 op Twitter.
Lees meer oor: matthews phosa | swart ekonomiese bemagtiging | regstellende aksie | ekonomie | lonmin-slagting VOLGENDE OP NUUS24X
Johan,hy het drie!!!! een is n rugby bal. hehehe